
Ehitusloa andmine (Väikesaare tn 33) 

1. ASJAOLUD JA MENETLUSE KÄIK

30.11.2022 ehitisregistri keskkonda laekus läbivaatamiseks  ehitusloa taotlus nr  2211271/32986 Väikesaare tn 33 kinnistul hooajalise elamu püstitamiseks koos ehitusprojektiga  „2102022_EP_Vaikesare33“, peaprojekteerija Niina Kostina.
Elamu teenindamiseks vajalike rajatiste püstitamiseks  (külmveetorustik, kanalisatsioonitorustik) on 24.11.2022 väljastatud haldusakt (lubav) nr 2212996/02975, ehitisregistri menetlus nr 323170. 
Ehitusprojekt „02022_EP_Vaikesare33“ on koostatud 06.07.2022 korraldusega nr 468-k  kinnitatud „Väikesaare tn 33 hooajalise elamu püstitamine ilma detailplaneeringut koostamata“ projekteerimistingimuste alusel.

Ehitusloa menetlusse nr 338772 ja nr 323170 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet ja Päästeameti Ida päästekeskus. 
Ehitusprojektis on avastatud puuduseid ning ehitisregistri keskkonna kaudu ehitusprojekt  on tagastatud puuduste kõrvaldamiseks.

11.01.2023 lõplikult kõrvaldatud puudustega ehitusprojekti uus versioon „2102022_EP_v04_Vaikesare33“ on ehitisregistri  keskkonnas projekteerija poolt taasesitatud.
Narva Linnavalitsuse Arhitektuuri- ja Linnaplaneerimise Ameti  keskkonnamõju hindamise vanemspetsialist esitas oma kommentaarid kavandatavas ehituskeeluvööndis ehitamise suhtes ning kooskõlastas „tingimisi“ märkustega:
„Kavandatav tegevus asub ranna ja kalda piiranguvööndis ja ehituskeeluvööndis. Vastavalt Looduskaitseseaduse § 37 lg 3 Ranna või kalda piiranguvööndis on keelatud:  

1) reoveesette laotamine;

2) matmispaiga rajamine;

3) jäätmete töötlemiseks või ladustamiseks määratud ehitise rajamine ja laiendamine, välja arvatud sadamas;

5) maavara kaevandamine.

Looduskaitseseaduse (edaspidi LKS) § 38 lg 1 p 3 kohaselt ehituskeeluvööndi laius rannal või kaldal on: linnas ja alevis ning aleviku ja küla selgelt piiritletaval kompaktse asustusega alal (edaspidi tiheasustusala) 50 meetrit, välja arvatud käesoleva lõike punktis 5 sätestatud juhul. Vastavalt LKS § 38 lg 3 ranna või kalda ehituskeeluvööndis on uute hoonete ja rajatiste ehitamine keelatud. 

LKS § 38 lg 4 p 1´1 kohaselt ehituskeeld ei laiene tiheasustusala ehituskeeluvööndis varem väljakujunenud ehitusjoonest maismaa suunas olemasolevate ehitiste vahele uue ehitise püstitamisele. Antud juhul Väikesaare tänaval on selgelt nähtav olemasolev väljakujunenud ehitusjoon, ning maja kavandatakse ehitusjoonest maismaa suunas lammutatud vana maja asemel. Tänava see on tühi krunt, mille kasutusotstarve on transpordimaa 70% ja veekogude maa 30%, ning edasi jätkatakse elamumaadega sama ehitusjoon“.
18.01.2023 kõik kaasatud menetlusosalejad  kooskõlastasid ehitusloa eelnõu.
Ehitusprojekt vastab sätestatud nõuetele, projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse. 
3.    OTSUS

3.1. Anda  ehitusluba Väikesaare tn 33 kinnistul hooajalise elamu püstitamiseks  vastavalt ehitusprojektile  „2102022_EP_v04_Vaikesare33“, peaprojekteerija Niina Kostina.
3.2. Jätta  algatamata  Väikesaare tn 33 kinnistul hooajalise elamu püstitamisega  kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale. 

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

